61971J0003
DOMSTOLENS DOM
AF 17. JUNI 1971
Gebrüder Bagusat
mod Hauptzollamt Berlin-Packhof
(anmodning om præjudiciel afgørelse indgivet af Finanzgericht Berlin)
»Sukker tilføjet forarbejdede frugtprodukter«
Sag 3/71
Processprog: Tysk
Angående:
En præjudiciel afgørelse vedrørende fortolkningen og gyldigheden af artiklerne 2 og 9 i Rådets forordning nr. 865/68 af 28. juni 1968 om den fælles markedsordning for produkter forarbejdet på basis af frugt og grønsager i sammenhæng med den supplerende note nr. 2 til kapitel 20, position 20.06-B-I-e) i Rådets forordning nr. 950/68 af 28. juni 1968 om den fælles toldtarif.
Domskonklusion:
Bestemmelserne i artikel 2 i Rådets forordning nr. 865/68 af 28. juni 1968 om den fælles markedsordning for produkter forarbejdet på basis af frugt og grønsager i sammenhæng med den supplerende note nr. 2 til kapitel 20-B-I-e i den fælles toldtarif, som forordningens artikel 9 henviser til, skal fortolkes således, at kun de produkter, som er forarbejdet ved virkelig tilføjelse af sukker, pålægges afgift, men at det, dersom indholdet af sukker i et produkt, som falder ind under position 20.06-B-I-e, overstiger 9 % af vægten, påhviler importøren at bevise, at produktet kun indeholder natursukker.
Generaladvokatens forslag til afgørelse:
Domstolen bør kende for ret:
1.
Bestemmelserne i artikel 2 i forordning nr. 865/68 pålægger kun de produkter afgift, som opregnes i forordningens artikel 1, og som er forarbejdet ved tilføjelse af sukker. Ifølge fortolkningsreglerne for den fælles toldtarif (supplerende note nr. 2 i kapitel 20, position 20.06-B), som artikel 9 i forordning nr. 865/68 henviser til, påhviler det, hvis produkternes sukkerindhold overstiger 9 %, importøren at bevise, at de kun indeholder natursukker.
2.
Besvarelsen af det første af de rejste spørgsmål gør de to subsidiære spørgsmål genstandsløse.
Sammendrag
Landbrug — fælles markedsordning — frugt og grønsager — forarbejdede produkter — sukker — afgift — formål — begrænsning til produkter forarbejdet ved tilsoetning af sukker — fælles toldtarif — tarifering — bevis
(Rådets forordning nr. 863/68/EØF, artikel 2; Rådets forordning nr. 950/68/EØF om den falles toldtarif, supplerende note 2 til kapitel 20)
Artikel 2 i Rådets forordning af 28. juni 1968 om den fælles markedsordning for produkter forarbejdet på basis af frugt og grønsager skal fortolkes således, at der kun kan opkræves afgift, hvis der virkelig er til føjet sukker.
Da den supplerende note 2 til kapitel 20 i den fælles toldtarif, som er fastsat ved Rå dets forordning nr. 950/68, ikke kan ændre grundlaget for opkrævning af en landbrugsafgift, skaber den kun en afkræftelig for modning med hensyn til tariferingen.